Maider Gonzalez Etxegibel

Maider González Etxegibel (Madril, Espainia, 1995eko urriaren 16a) erizaina eta dantzaria da.

 Bizitza 
Nerea Etxegibel Alberdi eta Benjamín González Gómezen alaba da. Madrilen jaio zen arren, txikitan aldetu zen Durangora bizitzera, bertan egin zituen lehen ikasketak eta durangartzat dauka bere burua. Dantzazalea izan da txikitatik, hainbat dantza mota probatu ondoren konturatu zen oinarri klasikoa beharrezkoa zela dantzari ona izatera heltzeko. Horrela bada, 12 urterekin amari esan zion balletean izena eman nahi zuela, dantza klasikoan, eta nahiz eta jakin berandu samar zela bere ikaskuntzari ekiteko, horrek ez zuen geldiarazi. 15 urte zituela Madrilera joan zen bizitzera, familia Euskal Herrian utzita, dantzatzeko eta ikasteko ideia bakarra buruan zuela. Victor Ullateren Maisu handiaren eskolan sartu zen, espainiar dantzari handiak irten diren eskolan; besteak beste, Lucia Lacarra, Tamara Rojo eta Igor Yebra.

Egunean 5 orduz lan eginda astean 5 egunetan, pixkanaka, bere estilo propioa eta bere formak aurkitu ditu adierazteko, klasiko hutsa pixka bat alboratuz eta arreta handiagoa jarriz neoklasiko eta garaikidean. Hautagai gisa dantzatu izan du "Victor Ullate Ballet – Madrilgo Erkidegoa "modu profesionalean, Madrilgo Errege Antzokiko agertokia zapaltzeko aukera izan zuen.

 Ikasketa akademikoak 
● LH eta DBH Durangoko Kurutziaga Ikastolan egin zituen. Batxilergoa, berriz, Madrilgo IES Las Musasen  eta IES Cervantesen. Ondoren Erizaintza gradua egin zuen Madrilgo Unibertsitatre Konplutentsean, 2018an amaituz.

● Berezko Masterra “Práctica y Teoría en Artes y Cultura Contemporánea”. Bilboko Azkuna Zentroan Euskal Herriko Unibertsitatearekin batera antolatutakoan. 2024-2025.

 Ikasketa artistikoa 

 ● Dantza klasikoa.  
Durangoko L’atelier Dantza Eskolan aritu zen dantza klasikoa ikasten  2007tik-2011ra. Ondoren Madrilgo Escuela de danza Victor Ullate Bhaktin jarraitu zuen 201tik 2015era. 

 ● Dantza garaikidea 
Dantza garaikidea Utopian Getxo dantza eskolan jardun zuen ikasten 2020-2021 bitartean. Matxalen Bilbao eta Natalia Garcia Muro-rekin.  2021tik 2023ra bitartean Iruñean  La Faktoria Choreographic Center-en. (Dantza programa internazionala, Europa eta mundu osoko irakasle askorekin)

 Lan ibilbidea 

 Dantzari 

 “Victor Ullate Ballet” dantza konpainian dantzarigaia 2014-2015 denboraldian
 Led Silhouette dantza konpainiraren “LYS” piezaren birjarpena. 2022-tik aurrera,

 2023. In Perspective dantza ikuskizunaren interprete lana egin zuen. La Faktoria Choreographic Center-eko 5. Belaunaldiko ikasleek sortua -bere ikasturte amaierako proiektua- eta Laida Aldaz La Faktoria-ko zuzendarikideak zuzendua, proposamen hau beren-beregi  Oteiza Museoko instalazioetarako sortua.

 2024. Dantzan bilaka. Prozesu koreografikoen akonpainamendu eta laguntza programa.Gasteizko Artium museoan. 

 “Trayectos” piezako interpretea. Marta Coronado eta Laida Aldaz zuzendari gisa. 2024-ko Encuentros de Pamplona-n aurkeztu zan.

 Erizain 
Erizain ikasketak amaitu ondoren hasieran Madrilen eta ondoren Euskal Herrian dihardu Paziente kritikoen unitateetan lanean, ZIU, bizkortzean

 Servicio Madrileño de Salud. 2018-2019.

 Osakidetza. 2019-2021, eta ondoren 2023an hasi eta 2025ean aktibo.

 Proiektuak 
250px|thumb|Ane Gabilondo, Maider Etxegibel eta Uribarri Atxotegi
● 2020an, Bagara Kolektiboa sortu zuen Ane Gabilondo eta Uribarri Atxotegirekin batera, Durangoko Azokaren inaugurazio ekitaldian parte hartu zuten. Ikerturikoaren eta sortutakoaren lagin bat erakutsiz.

● “Uholdeak” bideodantzan interprete eta sorkidea . Olatz Larunbe eta BárbaraFernández-en poiektuan.2021eko abenduan Iruñerrian izandako uholde zirraragarriek inspiratutako proiektua. Ikuskizun hibridoa da, eta dantza garaikidearen hizkuntza ikus-entzunezko hizkuntzarekin mintzatzen da. Zazpi dantzariren interpretazioen bidez, emozio desberdinak adierazten dituztenak, musikaren, argazkigintzaren, kolorearen  eta mugimenduaren bidez, Uholdeak ikuskizunak publikoa garraiatzen du txalupa baten gainetik lasaitasun- eta itxaropen-agertoki batera.

 Lanak 
● “I[n]tera[k]zio” ikuskizuna. Bagara Kolektiboaren sorkuntza Aritz Lasarguren-ekin.

● “HAYALGO” dantza performance-a Benedetta Lesorekin batera. Dantzan Bilaka 2024 programaren barruan sortutako pieza (egonaldi eta dirulaguntza programa bat da)

 Sariak 
● 2009an Asociación Bilbao Ballet Elkarteak (ABBE) antolatutako “IV Premio Jóvenes Bailarines” lehiaketako epaimahaiak aipamen berezia egin zion "Bella Figura" interpretazioari, Jirí Kyliánen koreografiaren egokitzapenari, Maider González Etxegibelek 14 zituela, 15 urteko Jon Amantegirekin interpretatua. Oiane Azconizagak zuzentzen duen Durangoko L 'Atelier Eskolako ikasleek biak ala biak.

● 2010ean, Euskalduna Jauregian Asociación Bilbao Ballet Elkarteak (ABBE) antolatutako “V Premio Jóvenes Bailarines” lehiaketan  lehenengo saria eskuratu zuen. Bertan Maiderrek  Nacho Duatoren Duende interpretatu zuen eta Madrilgo Sonia Fernández eta Valentziako Claudia Fauberen aurretik jarri zen.

 Bestelakoak 

 2020ko apirilaren 29an Dantzaren Nazioarteko Egunean Durangaldeko hamasei dantzarik bideo bat prestatu zuten diziplina artistiko honi gorazarre egiteko: Paule Mallagarai Urzainki, Aritz Lasarguren Otzerinjauregi, Ina Echevarria Pando, Ixone Aroma Barrena, Pello Gorritxategi Jaio, Ane Zuazua Abaunza, Maider G. Etxegibel, Javi Gómez Martín, Ane Leturiaga Gonzalez de Mendibil, Katalin Txurruka Paskual, Vlad Ion, Paule Solagaistua Zabala, Elene Carreto Velez, Ane Gabilondo Loizate, Uribarri Atxotegi Onandia eta Dairi Martinez Brown.

 2025ean BEST Durango emakume sortzaileen topaketa jardunaldiko mahai inguruan parte hartu zuen Plateruenean.

 Erreferentziak 

 Kanpo estekak 

 'I[n]tera[k]zio laborategia' ikuskizunari buruzko bideoa  Ane Gabilondo, Maider Etxegibel, Uribarri Atxotegi, Aritz Lasarguren eta Unai Bilbao. Anboto, 2021

Kategoria:Durangarrak
Kategoria:Euskal Herriko dantzariak
Kategoria:Emakume dantzariak
Kategoria:Euskal Herriko erizainak
Kategoria:Emakume erizainak